עורך, פובליציסט, סופר ומתרגם. ערך את "בטאון חיל האוויר", היה העורך הראשי של הוצאת מערכות ושל פרסומי המכון הישראלי לדמוקרטיה, ומנהל לשכת העיתונות הממשלתית. כותב ביקורות אופרה במגזין "אופרה" ואת הטור "אחרי מות" ואת החידה ההיסטורית "מי היה האיש שהיה" ב"הארץ"
נולד ב-1946. גדל בפרדס-חנה, בוגר בית-ספר חקלאי. התגייס ב-1964 ושירת בחיל האוויר כנווט עד פרישתו ב-1989 בדרגת אלוף-משנה. המשיך לטוס במילואים עד לפרישתו ב-2003. במסגרת שירותו בחיל האוויר היה, בין היתר, קצין החינוך ועורך "בטאון חיל האוויר". ב-1982 היה לעורך הראשי של מערכות, בית-ההוצאה של צה"ל. ב-1989 יצא בשליחות הסוכנות-היהודית ללוס-אנגלס. ב-1992 חזר ארצה והתמנה למנהל לשכת העיתונות הממשלתית, עד 1996. מ-1996 היה מנהל הקשרים הבינלאומיים של המכון הישראלי לדמוקרטיה ועורך ראשי של פרסומי המכון. ב-2007 עבר לנהל את משכנות-שאננים. מ-1997 כותב ביקורות ספרים במוסף "ספרים" של "הארץ", וביקורות על מופעי אופרה בחו"ל עבור המגזין "אופרה" של האופרה הישראלית. מ-2001 כותב את הטור "אחרי מות" ב"הארץ". מחבר את החידה ההיסטורית השבועית, "מי היה האיש שהיה", ב"מוסף הארץ", ומפרסם בעיתון מאמרים אקטואליים. כותב טור תלת-שבועי ב"מיאמי הרלד", וכן מאמרים לעיתונים שונים בעולם. כתב את המותחן "התחייבות" ושני קובצי סיפורים: "טיסה קרבית" ו"מלחמות גדולות – סיפורים קטנים". גר בירושלים, נשוי לד"ר דליה דרומי, אב ליעל, דני ושי, סב למאיה ואיתי. כתיבה "התחייבות", הוצאת כתר "טיסה קרבית", קובץ סיפורי מלחמה, הוצאת משרד הביטחון "מלחמות גדולות – סיפורים קטנים", קובץ סיפורי מלחמה, הוצאת משרד הביטחון תרגומים "סגן באלגיריה", הוצאת כתר "מלחמת אלגיריה", הוצאת ידיעות-אחרונות עריכה "הטרגדיה האלגיראית", הוצאת ידיעות-אחרונות וספרי עליית-הגג "שבת אחים", הוצאת המכון הישראלי לדמוקרטיה ראיון עם אורי דרומי ב"בטאון חיל האוויר": "משב רוח דרומי", "בטאון חיל האוויר" גיליון 155, נתנאל שלומוביץ, 2.2004.